b'\n_START_ARTICLE_\nBudist\xc5\xb3 mumijos\n_START_PARAGRAPH_\nBudist\xc5\xb3 mumijos (dar vadinamos deimantiniais k\xc5\xabnais  arba gyvaisiais budomis) \xe2\x80\x93 budist\xc5\xb3 vienuoli\xc5\xb3 k\xc5\xabnai, kurie i\xc5\xa1liko nesuir\xc4\x99 ir nepa\xc5\xbeeisti, nepaisant s\xc4\x85moningos mumifikacijos po\xc5\xbeymi\xc5\xb3 nebuvimo. Kai kurie budistai garbina \xc5\xa1iuos senov\xc4\x97s budist\xc5\xb3 palaikus ir tiki, kad jie marino savo k\xc5\xabn\xc4\x85 iki mirties. "Budistai sako, kad tik labiausiai pa\xc5\xbeeng\xc4\x99 mokytojai prie\xc5\xa1 mirt\xc4\xaf gali patekti \xc4\xaf tam tikr\xc4\x85 b\xc5\xabsen\xc4\x85 ir apsivalyti, kad po mirties k\xc5\xabnas neimt\xc5\xb3 irti." Daugyb\xc4\x97 \xc5\xa1i\xc5\xb3 palaik\xc5\xb3 buvo sunaikinta ar pradingo.\n_START_SECTION_\nMumifikavimo b\xc5\xabdai\n_START_PARAGRAPH_\nKai kuri\xc5\xb3 mumij\xc5\xb3 mirties prie\xc5\xbeastys yra nat\xc5\xabralios. Yra \xc5\xbeinoma, kad daugyb\xc4\x97 Mahajana budist\xc5\xb3 vienuoli\xc5\xb3 \xc5\xbeinodavo savo mirties laik\xc4\x85. Jam priart\xc4\x97jus, budist\xc5\xb3 mokiniai juos palaidodavo s\xc4\x97din\xc4\x8dius lotoso poza - patalpindavo inde, pilname med\xc5\xbeiag\xc5\xb3, kurios i\xc5\xa1traukia dr\xc4\x97gm\xc4\x99 (pvz., anglies, med\xc5\xbeio, popieriaus ar kalki\xc5\xb3) ir apkraudavo plytomis. Po trej\xc5\xb3 met\xc5\xb3 palaikus ekshumuodavo. Taip i\xc5\xa1saugotus k\xc5\xabnus nuda\xc5\xbeydavo ir papuo\xc5\xa1davo auksu. Tai da\xc5\xbeniausiai Kinijoje naudojamas mumifikavimo metodas. _NEWLINE_Taip pat kai kurie budistai tik\xc4\x97jo, kad vieno \xc5\xbemogaus kent\xc4\x97jimas gali palengvinti kit\xc5\xb3 kan\xc4\x8dias - blogos karmos pasekmes. Viktoras Meiras (Victor Mair) Discovery chanel laidoje The mystery of the Tibetan mummy pasakojo apie save mumifikavus\xc4\xaf Tibeto vienuol\xc4\xaf, mirus\xc4\xaf apie 1475m. Jo k\xc5\xabnas buvo rastas 1990m. beveik nesuir\xc4\x99s. Tai buvo pasiekta sud\xc4\x97tingomis meditacijos praktikomis kartu su ilgu badavimo laikotarpiu. Be to, vienuolis l\xc4\x97tai save smaug\xc4\x97 specialiu dir\xc5\xbeu, kuris jung\xc4\x97 jo kakl\xc4\x85 su keliais s\xc4\x97dint lotoso pozoje. Tai tur\xc4\x97jo palengvinti badavim\xc4\x85._NEWLINE_Senov\xc4\x97s Kinijoje ir Japonijoje buvo vienuoli\xc5\xb3, kurie laik\xc4\x97si negausios dietos, vadinamos medienos valgymu arba mokujiki. Pagal \xc5\xa1i\xc4\x85 diet\xc4\x85, buvo valgoma tik druska, rie\xc5\xa1utai, s\xc4\x97klos, \xc5\xa1aknel\xc4\x97s, sakai ir pu\xc5\xa1\xc5\xb3 \xc5\xbeiev\xc4\x97. Yra manoma, kad kartais vienuoliai laikydavosi \xc5\xa1ios dietos prie\xc5\xa1 mirt\xc4\xaf. Tuomet juos dar gyvus palaidodavo pu\xc5\xa1in\xc4\x97je d\xc4\x97\xc5\xbe\xc4\x97je, pilnoje druskos. Taip k\xc5\xabnai buvo i\xc5\xa1laikomi nesuir\xc4\x99. 1879m. Japonijoje buvo u\xc5\xbedrausta atkasin\xc4\x97ti palaikus ir pad\xc4\x97ti nusi\xc5\xbeudyti ar \xc4\xafvykdyti ritualin\xc4\x99 savi\xc5\xbeudyb\xc4\x99.'